b'\n_START_ARTICLE_\nJari Aula\n_START_PARAGRAPH_\nJari Aula (s. 29. tammikuuta 1961 Rovaniemi) on suomalainen radiokuuluttaja, toimittaja ja k\xc3\xa4\xc3\xa4nt\xc3\xa4j\xc3\xa4. H\xc3\xa4n on opiskellut ven\xc3\xa4j\xc3\xa4n kielt\xc3\xa4 ja kirjallisuutta ja my\xc3\xb6hemmin mm. slavistiikkaa (l\xc3\xa4nsi- ja etel\xc3\xa4slaavilaiset kielet ja kulttuurit). Koulutukseltaan Aula on filosofian maisteri Helsingin yliopistosta. H\xc3\xa4n on opiskellut my\xc3\xb6s ulkomailla, mm. 1980-luvulla silloisessa Leningradin valtiollisessa yliopistossa ja my\xc3\xb6hemmin my\xc3\xb6s Prahassa (Kaarlen yliopisto) sek\xc3\xa4 Bratislavassa. Aula on auktorisoitu ven\xc3\xa4j\xc3\xa4n, t\xc5\xa1ekin ja slovakin k\xc3\xa4\xc3\xa4nt\xc3\xa4j\xc3\xa4. Lis\xc3\xa4ksi h\xc3\xa4n hallitsee slaavilaisista kielist\xc3\xa4 mm. puolaa, ukrainaa ja sorbia._NEWLINE_Jari Aula on toiminut kuuluttajana Yleisradion suomenkielisill\xc3\xa4 radiokanavilla vuodesta 1982 ja nyky\xc3\xa4\xc3\xa4n h\xc3\xa4n on Yle Radio 1:n kuuluttaja. H\xc3\xa4n on tehnyt my\xc3\xb6s monia radio-ohjelmia, mm. Eurooppalaisia puheenvuoroja -otsakkeen alle. Aula on suomentanut muun muassa Slovakian tunnetuimpiin runoilijoihin kuuluvan Miroslav V\xc3\xa1lekin runokokoelmat Dotyky (Kosketuksia, 2009) sek\xc3\xa4 Milovanie v husej ko\xc5\xbei & Nepokoj (Rakastelua kananlihalla & Rauhattomuutta 2014) sek\xc3\xa4 Ji\xc5\x99\xc3\xad D\xc4\x9bde\xc4\x8dekin haikuja (2012). Lis\xc3\xa4ksi Aula on lukenut pitk\xc3\xa4\xc3\xa4n \xc3\xa4\xc3\xa4nikirjoja. H\xc3\xa4n sai Sokeain Yst\xc3\xa4vien tiedonv\xc3\xa4lityspalkinnon 2011 lukemastaan 770 \xc3\xa4\xc3\xa4nikirjasta ja l\xc3\xa4hes 10 000 \xc3\xa4\xc3\xa4nitetyst\xc3\xa4 lukutunnista.'